b'\n_START_ARTICLE_\nIvan Go\xc5\xa1njak\n_START_SECTION_\n\xc5\xbdivljenjepis\n_START_PARAGRAPH_\nOsnovno \xc5\xa1olo je kon\xc4\x8dal v Pakracu in nato \xc4\x8devljarsko \xc5\xa1olo v Sisku. \xc5\xbde kmalu se je pridru\xc5\xbeil revolucionarnemu gibanju in leta 1933 je postal \xc4\x8dlan KPJ._NEWLINE_Leta 1935 je bil poslan v Moskvo, kjer je leta 1937 kon\xc4\x8dal Leninsko partijsko \xc5\xa1olo ter isto\xc4\x8dasno \xc5\xa1e \xc4\x8dastni\xc5\xa1ki te\xc4\x8daj. Takoj je bil poslan v \xc5\xa0panijo, kjer je sodeloval kot stotnik Mednarodnih brigad do kon\xc4\x8dnega poraza republikanske \xc5\xa0panije. _NEWLINE_Interniran je bil v Franciji in sicer v tabori\xc5\xa1\xc4\x8dih Saint-Cyprien, Gurs in Vernet; v tabori\xc5\xa1\xc4\x8dih je bil sekretar partijske pisarne za vse pripadnike mednarodnih brigad. Novembra 1941 je pobegnil iz tabori\xc5\xa1\xc4\x8da in po partizanskih zvezah sprva pobegnil v Pariz, leta 1942 v Nem\xc4\x8dijo in od tam v Jugoslavijo. _NEWLINE_V Sisku se je povezal z NOVJ, od koder so ga poslali v Gorski kotar, da se pridru\xc5\xbei G\xc5\xa0 NOV in PO Hrva\xc5\xa1ke. Med vojno je bil nato poveljnik 1. hrva\xc5\xa1kega korpusa in nato G\xc5\xa0 NOV in PO Hrva\xc5\xa1ke._NEWLINE_Po vojni je postal poveljnik 2. armade, na\xc4\x8delnik Personalne uprave JLA in hkrati prvi pomo\xc4\x8dnik ministra ljudske obrambe FLRJ, namestnik ministra ljudske obrambe, dr\xc5\xbeavni sekretar za zadeve ljudske obrambe (1953 je nasledil Tita na tej funkciji), \xc4\x8dlan Zveznega izvr\xc5\xa1nega sveta, \xc4\x8dlan CK KPJ in njegovega Politbiroja (1946-), \xc4\x8dlan sekretariata Izvr\xc5\xa1nega komiteja CK ZKJ, Centralnega odbora Zveze borcev, poslanec Zvezne skup\xc5\xa1\xc4\x8dine itd. Imel je \xc4\x8din armadnega generala (4 zvezdice)._NEWLINE_Leta 1967 so ga upokojili; tega leta je postal \xc4\x8dlan Sveta federacije in \xc4\x8dlan svetovalnega odbora pri Titu.'